# PRILOG 2 – SPECIFIKACIJA USLUGA

**KRATKI OPIS**

Hrvatski Telekom d.d. je početkom ožujka, 2020. godine, nakon odobrenja bespovratnih sredstava Europske unije iz Operativnog programa Konkurentnost i kohezija, krenuo s provedbom projekta CEKOM – Centar kompetencija za pametne gradove. CEKOM predstavlja inovacijski klaster koji ima za cilj povezati gospodarstvenike i istraživače na rješavanju problema prometa, ekologije i energetike. Uključujući Hrvatski Telekom d.d. projekt okuplja 16 trgovačkih društava i četiri istraživačke institucije.

Strateški ciljevi Centra kompetencija za pametne gradove su:

* Razvoj novih znanja, iniciranje i podržavanje dugoročne istraživačke suradnje između znanosti i industrije u najkompleksnijim istraživanjima
* Pozicioniranje grada Rijeke kao testne platforme za provjeru koncepta uz osiguravanje sudjelovanja tehnološki najnaprednijih poduzeća u RH
* Unaprjeđenje i povezivanje postojeće istraživačke infrastrukture industrije i sveučilišta, uspostava kolaboracijske M2M platforme i integriranje u međunarodne projekte (Obzor 2020, InterReg) gdje će se iskazati kompetencije naših istraživača te ojačati pozicija Rijeke i Hrvatske kao razvojnog centra, te kao optimalne lokacije za dugoročne istraživačke projekte

Tijelo koje raspisuje Poziv na dostavu projektnih prijedloga te posredničko tijelo razine 1 (PT1) je Ministarstva gospodarstva, poduzetništva i obrta (MGPO), a posredničko tijelo razine 2 (PT2) je Središnja agencija za financiranje i ugovaranje programa i projekata Europske unije (SAFU).

Referentna oznaka: KK.01.2.2.03.0004 Centar kompetencija za pametne gradove

Ukupna vrijednost projekta: 150 milijuna kuna, od čega je 95 milijuna bespovratnih EU sredstava

Trajanje projekta: 36 mjeseca

Procjena vremenskog angažmana stručnjaka: studeni 2020. do ožujka 2023. godine

Hrvatski Telekom d.d. sudjeluje u četiri od šest glavnih razvojnih projekata, od čega su dva SmartCity.Energy & Environment i SmartCity.SURINMO predmet ove specifikacije.

Osnovni je cilj projekta SmartCity.Energy & Environment je pametni grad činiti što energetski učinkovitijim, oslanjajući se pritom na ulaze prikupljene kroz temeljnu bazu podataka pametnog grada i to, kako kroz planiranje, tako i kroz razvoj kompletnih platformi. Pored što odgovornijeg i učinkovitijeg korištenja gradske infrastrukture i prirodnih resursa, održivost pametnog grada čini i ekonomska održivost i socijalna održivost i inkluzivnost.

Očekivani rezultati SmartCity.Energy & Environment su:

TRL 2: Formuliranje tehnološkog koncepta

TRL 3: Eksperimentalno dokazivanje koncepta

TRL 4: Laboratorijska validacija tehnološkog koncepta

TRL 5: Validacija tehnologije u relevantnom okruženju

TRL 6: Demonstracija tehnologije u relevantnom okruženju

Projekt SmartCity.SURINMO je nastao na ideji da se istražuju ključne funkcionalnosti u upravljanju pametnim prometom kroz i smanjenje negativnih utjecaja prometa na okolinu. Kroz Surinmo će se istražiti mogućnosti za razvoj komponenti pametnog prometa poput rješenja e-Roaming, e-Znakovi i e-Raskrižja. Inovativnost se očituje u razvoju e-Roaming platforme.

Očekivani rezultati SmartCity.SURINMO su:

TRL 2: Formuliranje tehnološkog koncepta

TRL 3: Eksperimentalno dokazivanje koncepta

TRL 4: Laboratorijska validacija tehnološkog koncepta

TRL 5: Validacija tehnologije u relevantnom okruženju

TRL 6: Demonstracija tehnologije u relevantnom okruženju

Usluga upravljanja i provedba postupka nabave na projektu obuhvaća:

1. **SAVJETOVANJE U UPRAVLJANJU PROJEKTOM**

Odabrani Ponuditelj će biti angažiran za pružanje savjetodavnih usluga za upravljanje projektom što uključuje vođenje provedbe projekta i provedbu postupaka nabave za potrebe projekta kako bi se osigurala uspješna provedba projekta i prihvatljivost troškova u skladu s relevantnim dokumentima

koji se odnose na provedbu projekata sufinanciranih iz EU.

Stručnjaci Ponuditelja bit će sastavni dio tima za provedbu projekta u okviru kojeg će usko surađivati s projektnim timom Naručitelja. Od stručnjaka se očekuje potpuna suradnja i suglasnost s Naručiteljem stoga predloženi stručnjak mora biti dostupan za savjetovanje s Naručiteljem (osobno te putem e-maila i telefona) na svakodnevnoj osnovi. Stručnjak će koordinirati sve zadatke projektnog tima koje su povezane s obvezama kako su definirane Ugovorom o dodjeli bespovratnih sredstava sa svrhom osiguranja prihvatljivosti povezanih troškova projekta.

Projektni tim Naručitelja se sastoji kako slijedi:

* Tim za SmartCity.Energy & Environment: 12 osoba
* Tim za SmartCity.SURINMO: 7 osoba

Od odabranog stručnjaka očekuje se izvršenje najmanje sljedećih ključnih aktivnosti:

* Priprema tromjesečnih i polugodišnjih izvještaja prema obvezama ugovora iz CEKOM-a
* Definiranje detaljnog plana aktivnosti, plana nabave i novčanog tijeka;
* Koordinacija rada s Korisnikom i ostalim partnerima;
* Uvođenje svih uključenih u korisničkoj organizaciji u ključne obveze po Ugovoru;
* Tumačenja pojedinih odredbi Ugovora o dodjeli bespovratnih sredstava;
* Upravljanje promjenama u projektu provedbom postupaka naknadnih izmjena u proračun u projekta i izrada Obavijesti o manjoj izmjeni, prema potrebi;
* Savjetovanje pri vođenju projektnog tima i upravljanje rizicima;
* Koordinacija i pregled dokumentacije te osiguravanje pravovremene dostave iste Korisniku u svrhu izrade Zahtjeva za nadoknadom sredstava;
* Savjetovanje u vođenju i arhiviranju projektne dokumentacije;
* Tumačenja pri pripremi cjelokupne potrebne dokumentacije za izmjene i dopune Ugovora, prema potrebi;
* Savjetovanje vezano za osiguranje vidljivosti projekta;
* Priprema i izrada zahtjeva za predujam
* Praćenje i kontrola isplata i namjenskog korištenja predujma kod Naručitelja
* Komunikacija prema posredničkim tijelima (PT1 i PT2)
* Podrška projektnom timu Naručitelja za tumačenje procedura i uputa za provedbu projekta
* Priprema materijala za sastanke, priprema dnevnika rada i potpisnih listi za projektne aktivnosti
* Podrška u upravljanju rizicima, odnosno preporuka rješenja koja minimiziraju rizike
* Podrška u financijskom upravljanju i planiranju novčanog tijeka
* Prikupljanje kompletne financijske dokumentacije od Naručitelja
* Podnošenje svih potrebnih izvješća i zahtjeva za nadoknadom sredstava prema Posredničkim tijelima tijekom provedbe projekta, uključujući i završno izvješće
* Provedba postupka naknadnih izmjena u proračunu projekta (realokacije) • izrada Obavijesti o izmjeni manjeg značaja
* Priprema cjelokupne potrebne dokumentacije za izmjene i dopune Ugovora o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014. – 2020.
* Davanje detaljnih uputa za održivost projekta nakon provedbe i izvještavanje ugovornih tijela, uključujući pripremu predloška za redovne godišnje izvještaje nakon provedbe projekta
* Osiguranje vidljivosti projekta sukladno mjerama o informiranju i vidljivosti projekata financiranih iz Europskog fonda za regionalni razvoj
* Priprema Naručitelja te pregled i slaganje cjelokupne projektne dokumentacije prije posjete na licu mjesta od strane nadležnih tijela
* Sudjelovanje tijekom posjete na licu mjesta od strane nadležnih tijela
* Suradnja s revizorskom tvrtkom koja će po završetku projekta napraviti financijsku reviziju i kontrolu utroška odobrenih sredstava
* Administrativno vođenje te elektroničko dokumentiranje i arhiviranje projektne dokumentacije
* Upute za arhiviranje i izvještavanje nakon provedbe projekta

1. **PROVEDBA POSTUPAKA NABAVE NA PROJEKTU**

* Očekivani broj nabava s obveznom objavom u okviru SmartCity.Energy & Environment i SmartCity.SURINMO je 8 (osam), od čega tri na SmartCity.Energy & Environment razvojnom projektu i pet na SmartCity.SURINMO razvojnom projektu. Očekivani broj nabava s primjenom postupka nabave s jednim ponuditeljem je 1 (jedan). Navedeni broj nabava nije konačan sve dok se ne odobri projektni Plan nabave.
* izrada i revidiranje cjelokupnih Poziva na dostavu ponuda za izbor dobavljača opreme/usluga u skladu s Pravilima o provedbi postupaka nabava za neobveznike Zakona o javnoj nabavi (v. 5.0) uključujući razradu kriterija za odabir ponuda
* objava cjelokupne dokumentacije na web stranici [www.strukturnifondovi.hr](http://www.strukturnifondovi.hr)
* priprema odgovora, pojašnjenja i nadopuna Poziva na dostavu ponuda tijekom trajanja pojedinačnih nabava
* priprema odgovora, pojašnjenja i nadopuna na zahtjev nadležnog tijela te priprema žalbe i prigovora na odluke nadležnog tijela
* provođenje postupaka nabave u skladu s Pravilima o provedbi postupaka nabava za neobveznike Zakona o javnoj nabavi (v. 5.0)
* sudjelovanje u radu odbora za ocjenjivanje, priprema zapisnika o ocjeni ponuda, odluka o odabiru/odluke o poništenju postupka i pripremu odgovora na žalbu u suradnji s Naručiteljem
* pregled/izrada ugovora o nabavi roba/usluga s odabranim ponuditeljem sukladno uvjetima definiranim u Pozivu na dostavu ponuda
* administrativna kontrola realizacije svih ugovora o nabavi s dobavljačima koji su se potpisali u sklopu predmetnog projekta (utvrđuje se: da su svi ugovori uredno potpisani, da se isporuka roba i usluga izvršila sukladno ugovorima, da je plaćanje izvršeno sukladno ugovorima, da je obavljena završna primopredaja robe i/ili usluga i slično)
* elektroničko arhiviranje dokumentacije iz postupaka nabave
* Izrada primjenjivog dijela plana nabave za projekt;
* Provođenje postupaka nabave određenih u planu nabave temeljem primjenjivih Pravila o provedbi postupaka nabava za neobveznike Zakona o javnoj nabavi;
* Izrada Poziva na dostavu ponuda za objavu na internet stranici odnosno na stranici https://strukturnifondovi.hr/nabave-lista/ te po potrebi savjetovanje vezano za izradu tehničkih specifikacija angažiranjem IT stručnjaka i ostalih primjenjivih stručnjaka ovisno o predmetu nabave;
* Priprema odgovora, pojašnjenja i nadopuna Poziva na dostavu ponuda tijekom trajanja pojedinačnih nabava, prema potrebi;
* Pravno definiranje ugovora o nabavi roba/radova/usluga s odabranim Ponuditeljem sukladno uvjetima definiranim u Pozivima na dostavu ponuda;
* Savjetovanje prilikom izrade i predaje nacrta Poziva na dostavu ponudu na ex-ante kontrolu posredničkom tijelu razine 2, savjetovanje i pomoć oko implementacije komentara Posredničkog tijela razine 2 na nacrt Poziva na dostavu ponuda te sudjelovanje na potencijalnim sastancima;
* Savjetovanje i podrška pri pružanju pojašnjenja prema Posredničkom tijelu razine 2, odnosno ex-post preglede nabava (ako je primjenjivo) te sudjelovanje na potencijalnim sastancima
* Savjetovanje i podrška Hrvatskom Telekomu d.d. i u svim ostalim aktivnostima vezanim za pripremu i provedbu nabava prema Pravilima o provedbi postupaka nabava za neobveznike Zakona o javnoj nabavi (v. 5.0)

1. **USLUGE PODRŠKE PRI POSLOVNOM SAVJETOVANJU**

Podrška Naručitelju u provedbi planiranih projektnih aktivnosti te osiguravanje logičke slijednosti implementacije istih, a u svrhu ispunjenja pokazatelja uspješnosti Hrvatskog Telekoma d.d. u projektu Centar kompetencija (CEKOM) za pametne gradove;

Podrška u pripremi analiza tržišta, razradi i pripremi IT elemenata potrebnih za provedbu projekta Centar kompetencija (CEKOM) za pametne gradove posebno u odnosu na podršku pri pregledu tehničkih specifikacija za planirane nabave;

Podrška u pripremi interne dokumentacije te podrška u upravljanju partnerskim odnosima potrebnih Hrvatskom Telekomu d.d. za provedbu projekta Centar kompetencija (CEKOM) za pametne gradove;

Raspisivanje tehničko-funkcionalne specifikacije te projektnog zadatka u okviru Planiranih nabava za projekte SmartCity.Energy & Environment i SmartCity.SURINMO sa svim elementima softvera, firmvera i hardvera koji omogućavaju i osiguravaju uredno funkcioniranje rješenja sukladno ciljevima i aktivnostima opisanim u projektu s posebnim naglaskom na podršku pri razvoju IoT SW rješenja i integraciji istih sa korisničkim SW;

Praćenje trendova u IT industriji i predlaganje nužnih modifikacija u procesu razvoja softvera (pri tom ne izlazeći iz okvira samog projektnog zadatka definiranog u Projektnom prijedlogu) planiranog aktivnostima na projektima SmartCity.Energy & Environment i SmartCity.SURINMO unutar CEKOM-a. Naručitelj od Izvršitelja navedene prijedloge očekuje u formi polugodišnjeg izvješća u obliku PDF-a ili Microsoft PowerPoint prezentacije;

Pružanje usluge poslovnog savjetovanja vezanog uz interne procese Naručitelja, prioritiziranja te vremenskog plana aktivnosti na istraživačkom razvojnom procesu.